Beograd, 26. jun 2023. godine

Očišćeno Zavojsko jezero kod Pirota u okviru četvrte sezone projekta „Volim reku, a ti?“

Četvrta sezona projekta „Volim reku, a ti?” nastavljena je i ovog vikenda akcijom čišćenja Zavojskog jezera kod Pirota, a ronioci su tom prilikom izvukli više od 300 kg otpada. Cilj projekta kompanije Henkel koji realizuje u saradnji sa Savezom organizacija podvodnih aktivnosti Republike Srbije (SOPAS) jeste očuvanje vodenih površina širom Srbije.

Menadžerka za razvoj kategorija i marketing u prodaji u Henkelu Milica Šljivančanin, istakla je: „Ekosistemi naše planete su pod sve većim pritiskom. Upravo zbog toga, a sa željom da buduće generacije dožive prirodne lepote u punom sjaju, naša kompanija posvećena je zaštiti i obnavljanju biodiverziteta – sa posebnim fokusom na šume, zemljište i vodu. Zbog toga smo u saradnji sa Savezom podvodnih aktivnosti Republike Srbije pokrenuli dugoročnu inicijativu čišćenja prirodnih bogatstava Srbije. Tokom prve tri sezone očistili smo 17 lokacija i uklonili više od 6 tona otpada, dok ćemo ove godine ukloniti otpad sa ukupno šest lokacija“.

„Ovom ekološkom akcijom koju realizujemo sa kompanijom Henkel Srbija već četiri godine zaredom, želimo da podignemo svest javnosti o potrebi zaštite životne sredine, posebno reka, jezera i priobalja, kao i da pokušamo promeniti navike nepropisnog bacanja otpada. Neophodno je da svaki pojedinac vodi računa o tome, tek tada ćemo zajedničkim snagama postignuti željene rezultate. Svaki čovek bi trebalo da brine o prirodi koja nas okružuje, koja nam daje sve, a traži tako malo. Voda je resurs bez kojeg ne možemo da živimo i izutetno je važno da svako od nas bude svestan toga“, izjavila je Božana Ostojić, predsednica Saveza organizacija podvodnih aktivnosti Republike Srbije.

Projekat „Volim reku, a ti?” sprovodi Henkelov poslovni sektor Consumer Brands u sklopu kampanje „Promena počinje od nas“.

O Henkelu

Zahvaljujući jakim brendovima, inovacijama i tehnologijama, Henkel zauzima vodeće pozicije u oblastima industrijskog tržišta, kao i proizvoda široke potrošnje. Poslovni sektor Adhezivi Tehnologije globalni je lider na tržištima adheziva, sredstava za zaptivanje i funkcionalnih premaza. Sa poslovnim sektorom Consumer Brands, kompanija zauzima vodeće pozicije na mnogim tržištima i kategorijama širom sveta, posebno u segmentima nege kose i deterdženata i kućne hemije. Tri najsnažnija brenda kompanije su Loctite, Persil i Schwarzkopf. U fiskalnoj 2022. godini, Henkel je ostvario prodaju više od 22 milijarde evra i korigovani operativni profit od oko 2,3 milijarde evra. Henkelove prioritetne akcije izlistane su u nemačkom indeksu DAX. Održivost ima dugu tradiciju u Henkelu i kompanija ima jasnu strategiju održivosti sa konkretnim ciljevima. Henkel je osnovan 1876. godine i danas zapošljava raznovrstan tim od više od 50.000 ljudi širom sveta – ujedinjen snažnom korporativnom kulturom, zajedničkim vrednostima, kao i zajedničkom svrhom: „Pioneers at heart for the good of generations.” Za više informacija, molimo vas posetite [www.henkel.com](http://www.henkel.com)

Kontakt Jelena Gavrilović Šarenac Ana Rončević

Telefon +381 60 207-22 09 +381 11 207 21 99

Email jelena.sarenac@henkel.com ana.roncevic@henkel.com

Henkel Srbija d.o.o.